06/08/2009 | Administración LocalMunicipal
Teo
Edicto relativo á aprobación definitiva da Ordenanza das tarxetas de estacionamento para persoas con minusvalidez do Concello de Teo

O Pleno da Corporación Municipal, en sesión celebrada o día 30 de novembro de 2000, aprobou inicialmente a Ordenanza das tarxetas de estacionamento para persoas con minusvalidez do Concello de Teo. O expediente e a Ordenanza estiveron expostos ó público mediante anuncios inseridos no taboleiro de anuncios do Concello e no Boletín Oficial da Provincia nº 135 do 15 de xuño de 2009, polo prazo de trinta días. Rematado o prazo de información pública, sen que se producira ningunha reclamación, faise pública a automática aprobación definitiva da devandita ordenanza, así como o texto íntegro da mesma, en cumprimento do disposto nos artigos 49. c) e 70.2 da Lei 7/1985, de 2 de abril, reguladora das bases do réxime local, na súa redacción dada pola Lei 11/1999 de 21 de abril. Teo, 24 de xullo de 2009. O Alcalde, Martiño Noriega Sánchez A presente ordenanza ten por obxecto a regulamentación da expedición polo Concello de Teo das tarxetas de estacionamento para persoas con minusvalidez ó abeiro do disposto nos artigos 27,2 da Lei 8/1997, do 20 de agosto, de accesibilidade e supresión de barreiras na Comunidade Autónoma de Galicia, e 50.2 e 53.1 do Decreto 35/2000, do 28 de xaneiro, polo que se aproba o regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia.2.1. - A tarxeta de estacionamento para persoas con minusvalidez concederase ás persoas que, estando empadroadas neste Concello, presenten graves problemas de mobilidade. A tarxeta outorgarase como documento acreditativo da súa situación, con carácter persoal e intransferible, coa finalidade de favorece-lo uso dos transportes privados e para que o/a seu/súa titular poida gozar das facilidades de estacionamento relacionadas coa devandita tarxeta.2.2. - Terán dereito á expedición da tarxeta de estacionarnento para persoas con minusvalidez todos e todas aqueles interesados que teñan recoñecida a imposibiliade do transporte público polos equipos de estimación e orientación (EVO) dependentes das seccións de cualificación e estimación de minusvalidez. As solicitudes para a expedición da tarxeta de estacionamento para persoas con minusvalidez, acompañaranse da seguinte documentación: · Solicitude en impreso oficial normalizado que se obterá no Departamento dos Servicios Sociais do Concello · DNI do titular da tarxeta. · Certificado de empadroamento. · Unha fotografía tamaño carné. 4.1. - Presentada a solicitude á que se fai referencia no punto 3 no Rexistro do Concello coa documentación pertinente, remitirase copia da mesma ó equipo de valoración e orientación (EVO) correspondente para a realización do informe preceptivo e vinculante para a resolución do procedemento ó que se refire o artigo 53.1. b) do Decreto 35/2000, do 28 de xaneiro.4.2. - Recibido no Concello o informe referido no punto anterior, polo Departamento de Servicios Sociais do Concello elevarase o expediente completo á Alcaldía, para que dicte a resolución pertinente, concedendo ou denegando a tarxeta solicitada.4.3. - A devandita resolución será notificada ó interesado ou interesada de conformidade co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.4.4. - O modelo de tarxeta, que é único para todo o ámbito da Comunidade Autónoma de Galicia, axustarase ás características sinaladas no anexo III do Decreto 35/2000, do 28 de xaneiro, e deberá leva-la sinatura ou marca autorizada do/a titular da tarxeta. Cando se utilice, a tarxeta deberá colocarse na parte dianteira do vehículo, de maneira que unicamente o anverso da tarxeta sexa claramente visible para o seu control.5.1. - As tarxetas concedidas polo Concello, de conformidade co disposto no procedemento regulado no punto 4, terán validez en todo o territorio da Comunidade Autónoma de Galicia. Non obstante, no caso de cambio de domicilio da persoa beneficiaria dunha tarxeta de estacionamento, esta deberá solicita-lo traslado do expediente ó novo municipio de residencia.5.2. - No caso de que a cualificación da minusvalidez sexa permanente, a tarxeta caducará ós dez anos da concesión e, no caso de que a cualificación da minusvalidez sexa seguir o mesmo procedemento que se seguise para o outorgamento da tarxeta inicial. Para tal efecto, un mes antes de que caduque a tarxeta, o/a titular deberá solicitar unha nova tarxeta, tendo a obriga de entrega-la anterior no momento de retira-la actualizada.5.4. - No caso de que se detecte o uso indebido da tarxeta de maneira reiterada e debidamente probada, con independencia da sanción pecuniaria que puidese recaer como consecuencia do expediente sancionador incoado para tal efecto, a citada tarxeta será retirada durante o prazo de dous anos polo órgano que a outorgase. A presente ordenanza entrará en vigor unha vez publicado integramente o seu texto no Boletín Oficial da Provincia, de conformidade co disposto no artigo 70.2 da Lei 7/1985, do 2 de abril, reguladora das bases do réxime local, e transcorra o prazo de 15 días hábiles previsto no artigo 65.2 da devandita lei, e permanecerá en vigor ata a súa modificación ou derogación expresa. Teo, 24 de xullo de 2009. O Alcalde, Martiño Noriega Sánchez